《种榕敷命堂前左右各二株示通贡诸大夫》
清代·徐葆光

使馆邀纶世一开，圣皇册命已三来。天无稽泽随时降，树有余阴为手栽。

门合海隅迎日月，根蟠龙爪压风雷。诸卿好与勤封殖，若木光中拱上台。

作者简介：（?—1723）江苏长洲人，字亮直。康熙五十一年进士，授编修。琉球国王嗣位，充册封副使。后乞假归，著《中山传信录》，记琉球风情。工诗古文。有《二友斋文集》、《海舶集》。